KOMMISSIONENS FORORDNING (EF) Nr. 293/1999 af 9. februar 1999 om særforanstaltninger, der fraviger forordning (EØF) nr. 3665/87, (EØF) nr. 3719/88 og (EF) nr. 1372/95 i fjerkrækødsektoren

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 2777/75 af 29. oktober 1975 om den fælles markedsordning for fjerkrækød (1), senest ændret ved Kommissionens forordning (EF) nr. 2916/95 (2), særlig artikel 3, stk. 2, artikel 8, stk. 12, og artikel 15, og

ud fra følgende betragtninger:

Ved Rådets forordning (EØF) nr. 565/80 (3), ændret ved forordning (EØF) nr. 2026/83 (4), er der fastsat almindelige bestemmelser for forudbetaling af eksportrestitutioner for landbrugsprodukter;

ved Kommissionens forordning (EØF) nr. 3665/87 (5), senest ændret ved forordning (EF) nr. 2334/98 (6), er der fastsat fælles gennemførelsesbestemmelser for ordningen med eksportrestitutioner for landbrugsprodukter;

ved Kommissionens forordning (EØF) nr. 3719/88 (7), senest ændret ved forordning (EF) nr. 1044/98 (8), er der fastsat fælles gennemførelsesbestemmelser for ordningen med import- og eksportlicenser samt forudfastsættelsesattester for landbrugsprodukter;

ved Kommissionens forordning (EF) nr. 1372/95 (9), senest ændret ved forordning (EF) nr. 2581/98 (10), er der fastsat gennemførelsesbestemmelser for ordningen med eksportlicenser for fjerkrækød;

problemerne på det russiske marked siden anden halvdel af august 1998 har skadet eksportørernes økonomiske interesser alvorligt, og denne situation har i væsentlig grad berørt mulighederne for udførsel på de betingelser, der er fastsat i forordning (EØF) nr. 565/80, (EØF) nr. 3665/87 og (EØF) nr. 3719/88;

ved Kommissionens forordning (EF) nr. 2334/98 (11) blev der i fjerkrækødsektoren vedtaget særforanstaltninger, der tager sigte på at forlænge nogle af de frister, der er fastsat i bestemmelserne om restitutioner, så at der herved etableres en ordning for de eksportforretninger, der på grund af de nævnte forhold ikke har kunnet afsluttes;

vanskelighederne på det russiske marked varer ved, og denne situation påvirker bl.a. eksportmulighederne for hele kyllinger; det er derfor nødvendigt at forlænge nogle frister for udførsel af disse produkter på grundlag af eksportlicenser, der blev anmodet om mellem den 18. november og den 3. december 1998;

disse fravigelser skal kun gælde for erhvervsdrivende, der bl.a. på grundlag af de papirer, der omhandles i artikel 1, stk. 2, i Rådets forordning (EØF) nr. 4045/89 (12), senest ændret ved forordning (EF) nr. 3235/94 (13), kan bevise, at der er ansøgt om licenserne med henblik på udførsel til Rusland;

i betragtning af begivenhedernes udvikling bør nærværende forordning straks træde i kraft og anvendes fra 18. november 1998;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Fjerkrækød og Æg -

UDSTEDT FØLGENDE FORORDNING:

Artikel 1

1. Bestemmelserne i nærværende forordning anvendes på de produkter, der er nævnt i artikel 1, stk. 1, i forordning (EF) nr. 2777/75, og for hvilke der blev udstedt eksportlicenser efter forordning (EF) nr. 1372/95 med angivelse i rubrik nr. 7 af Rusland eller andre lande i samme restitutionsområde, jf. bilaget til Kommissionens forordning (EF) nr. 2471/98 (14).

2. I sidstnævnte tilfælde gælder disse bestemmelser kun, når den erhvervsdrivende til det udstedende organs tilfredshed beviser, at der er ansøgt om licenserne med henblik på udførsel til Rusland.

Det udstedende organs vurdering skal bl.a. bygge på de forretningspapirer, der er nævnt i artikel 1, stk. 2, i forordning (EØF) nr. 4045/89.

Artikel 2

På anmodning af indehaveren forlænges gyldighedsperioden med 60 dage for de eksportlicenser, der blev udstedt i henhold til forordning (EF) nr. 1372/95, og som der blev ansøgt om mellem den 18. november og den 3. december 1998 for produkter i kategori 3 og 4 som omhandlet i bilag I til forordning (EF) nr. 1372/95.

Artikel 3

De forhøjelser på 15 % og 20 %, der henholdsvis er nævnt i artikel 23, stk. 1, og i artikel 33, stk. 1, andet afsnit, i forordning (EØF) nr. 3665/87, anvendes ikke på udførsler, som er gennemført i henhold til de i artikel 2 omhandlede licenser, hvis toldformaliteterne ved overgang til fri omsætning i tredjelandet er afsluttet efter den 3. december 1998.

Artikel 4

På anmodning af den erhvervsdrivende forlænges den frist på 60 dage, der er omhandlet i artikel 30, stk. 1, litra b), nr. i), i forordning (EØF) nr. 3719/88 og i artikel 4, stk. 1, og artikel 32, stk. 1, i forordning (EØF) nr. 3665/87, til 150 dage for produkter, for hvilke toldformaliteterne med henblik på udførsel blev afsluttet mellem den 18. november og den 3. december 1998, eller som blev undergivet en af de ordninger, der er nævnt i artikel 4 og 5 i forordning (EØF) nr. 565/80.

Artikel 5

Medlemsstaterne giver hver torsdag Kommissionen meddelelse om de mængder produkter, der i den foregående uge blev omfattet af hver af ovennævnte foranstaltninger.

Artikel 6

Denne forordning træder i kraft dagen efter offentliggørelsen i De Europæiske Fællesskabers Tidende.

Den anvendes fra 18. november 1998.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 9. februar 1999.

På Kommissionens vegne

Franz FISCHLER

Medlem af Kommissionen

(1) EFT L 282 af 1. 11. 1975, s. 77.

(2) EFT L 305 af 19. 12. 1995, s. 49.

(3) EFT L 62 af 7. 3. 1980, s. 5.

(4) EFT L 199 af 22. 7. 1983, s. 12.

(5) EFT L 351 af 14. 12. 1987, s. 1.

(6) EFT L 291 af 30. 10. 1998, s. 15.

(7) EFT L 331 af 2. 12. 1988, s. 1.

(8) EFT L 149 af 20. 5. 1998, s. 11.

(9) EFT L 133 af 17. 6. 1995, s. 26.

(10) EFT L 322 af 1. 12. 1998, s. 33.

(11) EFT L 291 af 30. 10. 1998, s. 15.

(12) EFT L 388 af 30. 12. 1989, s. 18.

(13) EFT L 338 af 28. 12. 1994, s. 16.

(14) EFT L 308 af 18. 11. 1998, s. 14.